Zvonimir Balog

[Čovjek i pas](https://www.youtube.com/watch?v=PQ2y4wAvVbg)

Ovo je tužna priča i tužan konac ima.

Ovo je tužna priča o [ljudima i psima.](https://www.bljesak.info/lifestyle/kucni-ljubimci/ljudi-bi-se-radije-druzili-s-psima-nego-s-prijateljima/225897)

Dane i tjedne sami, prošla je [zima](https://skolskilistduga.net/zima/) i [ljeto](https://antenam.net/index.php/drustvo/40607-u-srijedu-i-zvanicno-pocinje-ljeto),

u sobi nekog hotela živjehu čovjek i pseto.

Jeli su ista jela, pili su ista pića.

Čovjek je živio pseći, jer to je tužna priča.

Pas se je zvao Petar, čovjek se zvao Sava.

U svakome psu je čovjek, u čovjeku pseto spava.

Godine tako su prošle, postoje takve krize,

čovjek, uz narav pseću — dobije želju da grize.

Ista ih sudba prati, isto ih grije ljeto.

Ne zna se tko je čovjek, ne zna se tko je pseto.

Zajedno laju na [mjesec](https://www.mojevrijeme.hr/magazin/2019/07/mjesec-je-cuvar-zivota-na-zemlji-bez-njega-vjerojatno-ne-bismo-ni-postojali/) — samoća, jad i bijeda.

Čovjeku dlaka je bijela, a psu kosa je sijeda.

No jednog [jesenjeg dana](https://www.kolektiv.me/144180/lijep-jesenji-dan-pred-nama-najvisa-dnevna-temperatura-do-24-stepena-) (jer, u jesen lišće žuti,

u jesen svaka ljubav svoj tužni konac sluti),

gospodar hotela je spavao na svome radnome mjestu

i osmoro dlakavih nogu izišlo je na cestu.

Vratar je sanjao vrata, velika i od zlata,

i kitu krizantema, i ljubav koje nema.

No, četiri para nogu, dva podvijena repa,

osmoro dlakavih šapa i četiri oka slijepa

prošli su pored njega. (Čovjek i pseto skupa).

Napolju bijaše hladno, i kiša ulicu kupa.

Pošli su korakom složnim u susret psećoj sudbini.

Oboje vidješe nebo i zvijezde u daljini.

No odjednom, očajni jauk razbije grad na pola:

iz prvog ugla banu siva šinterska kola,

i Sivi razapne mrežu na četiri strane svijeta.

Uzdrhtala je zemlja k'o srce velikog pseta.

Čovjek il' pas — svejedno, oboje stanu da laju.

Sada u kolima istim voze se istome kraju.

Jer, ovo je tužna priča i tužan konac ima.

Ovo je tužna priča —

o psima i o psima.